ประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ หรือเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลา พ.ศ. 2560 
ประกาศกรมประมง
ประกาศกรมประมง
เรื่อง
กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมง
ของเรือประมงพาณิชย์
หรือเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำ
ให้สามารถใช้งานได้ตลอดเวลา
พ.ศ. ๒๕๖๐
 

เพื่อให้ระบบติดตามเรือประมงของเรือประมงและเรือประมงที่ได้จดทะเบียนเป็นเรือขนถ่ายสัตว์น้ำ
หรือเรือเก็บรักษาสัตว์น้ำให้สามารถใช้งานได้ตลอดเวลา
เห็นควรให้มีการตรวจสอบระบบติดตามเรือประมงประจำในทุกปี

อาศัยอำนาจตามความในมาตรา ๘๑ (๑) และมาตรา ๘๘ (๑)
แห่งพระราชกำหนดการประมง
พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้

ข้อ
๑ ให้ผู้รับใบอนุญาตทำการประมงพาณิชย์
หรือผู้ประกอบการเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำ
ดำเนินการตรวจสอบระบบติดตามเรือประมงทุกปีนับจากวันที่ประกาศฉบับนี้มีผลใช้บังคับ

ข้อ
๒ การตรวจสอบระบบติดตามเรือประมง
ให้แจ้งนัดหมายกับพนักงานเจ้าหน้าที่ประจำศูนย์ควบคุมการแจ้งเรือเข้าออกเพื่อดำเนินการตรวจสอบ
และให้พนักงานเจ้าหน้าที่ประจำศูนย์ควบคุมการแจ้งเรือเข้าออกตรวจสอบระบบติดตามเรือประมงให้เป็นไปตามแบบประเมินมาตรฐานการติดตั้งระบบติดตามเรือประมงแนบท้ายประกาศนี้
หากพบว่ามีข้อบกพร่องให้แจ้งผู้รับใบอนุญาตทำการประมงพาณิชย์ หรือผู้ประกอบการเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำทราบ
เพื่อดำเนินการแก้ไขภายในสามสิบวันนับแต่วันได้รับแจ้ง หากไม่ดำเนินการแก้ไขพนักงานเจ้าหน้าที่ประจำศูนย์ควบคุมการแจ้งเรือเข้าออกจะไม่พิจารณาให้แจ้งออกทำการประมง
กรณีที่พนักงานเจ้าหน้าที่ประจำศูนย์ควบคุมการแจ้งเรือเข้าออกแจ้งให้ดำเนินการแก้ไขเมื่อดำเนินการแก้ไขแล้วเสร็จ
ให้ผู้รับใบอนุญาตทำการประมงพาณิชย์ หรือผู้ประกอบการเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำแจ้งต่อพนักงานเจ้าหน้าที่ประจำศูนย์ควบคุมการแจ้งเรือเข้าออก
เพื่อดำเนินการตรวจสอบระบบติดตามเรือประมงให้เป็นไปตามแบบประเมินมาตรฐานการติดตั้งระบบติดตามเรือประมงแนบท้ายประกาศนี้ด้วย

ข้อ
๓ เมื่อพนักงานเจ้าหน้าที่ประจำศูนย์ควบคุมการแจ้งเรือเข้าออกได้ตรวจสอบระบบติดตามเรือประมงแล้วเสร็จ
หรือได้รับแจ้งผลการแก้ไข
ให้รายงานผลไปยังศูนย์ปฏิบัติการเฝ้าระวังและคาดการณ์สถานการณ์ด้านการประมง
กรมประมง ภายในยี่สิบสี่ชั่วโมงหลังจากการตรวจสอบแล้วเสร็จหรือได้รับแจ้งผลการแก้ไข
แล้วแต่กรณี

ข้อ
๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๑๕
มิถุนายน พ.ศ. ๒๕๖๐
อดิศร พร้อมเทพ
อธิบดีกรมประมง
[เอกสารแนบท้าย]

๑. แบบประเมินมาตรฐานการติดตั้งอุปกรณ์ระบบติดตามเรือประมง
(Vessel Monitoring System, VMS)

(ดูข้อมูลจากภาพกฎหมาย)







อัญชลี/จัดทำ
๑๙ มิถุนายน
๒๕๖๐

พิมพ์มาดา/ตรวจ
๑๙ กรกฎาคม
๒๕๖๐
























[๑] ราชกิจจานุเบกษา
เล่ม ๑๓๔/ตอนพิเศษ ๑๖๔ ง/หน้า ๑๗/๑๖ มิถุนายน ๒๕๖๐